**An Roinn Forbartha Tuaithe agus Pobail**

 **An Dara Babhta de Chiste Éigeandála COVID-19**

**Treoirlínte**

**Léigh na treoirlínte seo a leanas go cúramach, sula gcomhlánaíonn tú an fhoirm iarratais.**

1. **Réamhrá**

Tá an **Ciste Éigeandála COVID-19** á mhaoiniú ag an Roinn Forbartha Tuaithe agus Pobail (*an Roinn*) agus á riar ag na Coistí Forbartha Pobail Áitiúil (LCDCanna) i ngach ceantar Údaráis Áitiúil.

Seoladh an chéad bhabhta den Chiste Éigeandála COVID-19 in Aibreán agus bhí €2.5m i maoiniú i gceist. Is é seo an dara babhta de Chiste Éigeandála COVID-19 agus tá €1.7m i maoiniú i gceist leis.

Ba cheart iarratais a dhéanamh leis an LCDC cuí faoin **3pm Dé hAoine, 19ú Feabhra 2021**

Mhol an Roinn go gcuirfeadh na LCDCanna íosmhéid de 30% den mhaoiniú ar leataobh chun deontais bheaga €1,000 nó níos lú a chur ar fáil.

**2. Cé atá incháilithe le hiarratas a dhéanamh?**

Go ginearálta, is féidir le grúpa pobail nó le grúpa deonach neamhbhrabúsach ar bith iarratas a dhéanamh.

Níl eagraíochtaí ná daoine aonair tráchtála incháilithe do mhaoiniú.

**3. Cé na tionscadail atá incháilithe do mhaoiniú?**

**3a. Cé na tionscadail atá incháilithe do mhaoiniú?**

Cuirfear deontais ar fáil do ghrúpaí pobail leis chun cuidiú leo:

* agcuid seirbhísí agus a gcuid oibríochtaí a oiriúnú chun bheith feiliúnach don saol mar atá anois le COVID-19[[1]](#footnote-1). D'fhéadfaí áitribh a oiriúnú chun scaradh sóisialta a éascú; gníomhaíochtaí ar líne a chur ar fáil; tacaíochtaí sóisialta agus glaonna muinteartha ar an nguthán a chur ar fáil etc mar shamplaí de na bearta a dtabharfaí tacaíocht dóibh.
* a **bheith níos gníomhaí i bhfeachtas 'Go dTé tú Slán' an Rialtais.** Tá na deontais dírithe ar chuidiú le rannpháirtíocht sa bhfeachtas, go háirithe mar a bhaineann le trí théama: **ceangal le daoine eile a choinneáil, scíth a ligean, a bheith cruthaitheach agus aire a thabhairt do do ghiúmar**.

D'fhéadfaí na deontais a chur ar fáil do ghrúpaí (lena n-áirítear na grúpaí a bhfuil baint acu le Gairm an Phobail) chun tacú leo costais ó lá go lá a chlúdach má theastaíonn sin.

**3b. Céard nach bhfuil incháilithe do mhaoiniú?**

Níl an caiteachas seo a leanas incháilithe do mhaoiniú:

* Aon tionscadal nach bhfuil ag coinneáil le clú an Chláir
* Táillí dlí
* Táillí maidir le bainistiú tionscadal
* Ceannach talún nó foirgneamh
* Staidéir féideartha
* Oibríochtaí príobháideacha nó tráchtála

**4. Riachtanais an Chláir**

Tá feidhm leis na coinníollacha seo a leanas ó thaobh gach tionscadal. Ag brath ar chineál do thionscadail (agus an grúpa atá ag déanamh an iarratais), d’fhéadfadh sé nár mhór freastal ar riachtanais bhreise. Déanfaidh an LCDC/LA an méid seo a phlé leat má éiríonn le do d’iarratas.

Ní mór don eagraíocht an t-eolas seo a leanas a chur isteach lena n-iarratas:-

* Sonraí Cuntas Bainc / Cuntas Comhar Creidmheasa ar na mallaibh (chomh maith le Ceannlitir ó Ráiteas Bainc/Ráiteas Comhar Creidmheasa ar na mallaibh) don Chuntas a bhfuil an deontas le híoc isteach ann.
* Clárú Cánach (Uimhir Stádais Carthanachta nó Uimhir Thagartha Cánach nó Uimhir Rochtana Imréitigh Cánach).

**Ceanglais Chánach**

* Caithfidh an grúpa / an eagraíocht atá ag déanamh an iarratais a bheith cláraithe chun críocha cánach .
* Caithfidh an grúpa / an eagraíocht atá ag déanamh an iarratais a bheith comhlíontach ó thaobh cánach de. Ar aon dul leis na nósanna imeachta imréitigh cánach leasaithe a tháinig i bhfeidhm i mí Eanáir 2016, ní mór an Uimhir Rochtana Imréitigh Cánach a chur isteach chun críocha fíoraithe.

**Toiliú Reachtúil –** Ní mór d’iarratasóirí a chinntiú go bhfuil gach toiliú reachtúil atá riachtanach i bhfeidhm sula gcuirtear tús le haon oibreacha. Áirítear cead pleanála leis sin, ach níl sé ag brath air.

**Árachas –** D’fhéadfadh an ÚÁ fianaise i scríbhinn de pholasaí árachais bailí a éileamh, sa chás gur ábhartha, le linn an phróisis athbhreithnithe.

**Admháil maidir le maoiniú –** Mar gheall ar luach roinnt de na deontais seo, ní bheadh sé éifeachtach ó thaobh costais síniú a éileamh a thugann admháil don Roinn, don Údarás Áitiúil nó do ranníocaíocht maoiniú an LCDC. Beidh admhálacha eile leordhóthanach, m.sh. ar láithreán gréasáin an ghrúpa/an eagraíocht nó ar ardáin meán sóisialta. Sa chás go ndéanfar forbairt ar chomharthaíocht ba chóir go dtabharfaí aitheantas do ranníocaíocht na Roinne.

**Maoiniú meaitseáilte –** níl sé ina cheanglas faoin gclár seo.

**Tarraingt Anuas Deontais** - Is ciste aisghabhála é an Dara Babhta de Chiste Éigeandála COVID 19, i.e. ní mór d’eagraíocht a cuid acmhainní féin a chaitheamh ar an tionscadal ar dtús agus aisíocaíocht a éileamh ar na híocaíochtaí seo ón Chomhairle

**5. Critéir Roghnúcháin:**

Déanfaidh an LCDC iarratais a mheas chun incháilitheacht a chinntiú agus chun a chinntiú go bhfuil siad ag cloí le héiteas an chláir.

D’fhéadfadh sé go ndéanfaí tionscadail a mheas freisin agus aird á thabhairt ar an mbealach:

* a gcuireann siad le líon na rannpháirtithe, nó na gcuairteoirí nó an lucht féachana, agus an bealach ina bhfeabhsaíonn siad agus a gcuireann siad leis an teacht atá ar shaoráidí. D’fhéadfadh sé go n-áireodh sé sin saoráidí a oiriúnú chun freastal ar dhaoine go sábháilte nó seirbhísí a oiriúnú chun rannpháirtíocht fíorúil a mhéadú;
* a ndéantar infheistíocht chun cur le nó síneadh a chur le húsáid na saoráide, mar shampla, do ghrúpaí deonacha agus pobail;
* a mbíonn tionchar dearfach acu ar an timpeallacht, mar shampla, laghdú ar úsáid fuinnimh;
* a ndéantar comhoibriú leis an údarás áitiúil nó le comhlachtaí ábhartha eile sa cheantar a léiriú;
* a dtacaíonn siad le mórtas áite a chruthú laistigh den phobal;
* a dtugtar aghaidh ar shaincheisteanna sláinte agus sábháilteachta; agus/nó,
* a ndéantar infheistíocht i dteicneolaíocht a bheidh inrochtana do dhaoine aonair agus do phobail

D’fhéadfaí tionscadail a mheas freisin agus aird á thabhairt ar chritéar breise a mheasfaidh an LCDC a bheith cuí i ngach limistéar riaracháin de gach Údarás Áitiúil.

D'fhéadfaí líon maoinithe a fhaightear ó fhoinsí eile a mheas chomh maith.

**6. Rialachas Corparáideach**

**6a. Monatóireacht:**

Éileofar ar na deontaithe na caighdeáin is airde trédhearcachta agus cuntasachta a chomhlíonadh mar atá doiciméadaithe i gCiorclán 13/2014 na Roinne Caiteachais Phoiblí agus Athchóirithe – Bainistiú agus Cuntasacht maidir le Deontais ón Státchiste <http://circulars.gov.ie/pdf/circular/per/2014/13.pdf>

Is é an prionsabal uileghabhálach ná go mbeidh trédhearcacht agus cuntasacht ann ó thaobh airgead poiblí a bhainistiú, ar aon dul leis an ngeilleagar, le héifeachtúlacht agus le héifeachtacht. Tugtar breac-chuntas sa chiorclán, mar shampla, nár chóir do lucht faighte deontais fáil réidh le sócmhainní a bhí maoinithe trí airgead poiblí gan cead a bheith faighte roimh ré.

**6b. An Cód Rialachais d’Eagraíochtaí Pobail agus Deonacha**

Tá an Roinn ag moladh do chomhlachtaí a fuair maoiniú glacadh leis an gCód Rialachais, Cód Cleachtais do Dhea-Rialachas Eagraíochtaí Pobail, Deonacha agus Carthanais, mar go gcuideoidh sé leat an méid is fearr is féidir a bhaint amach i ngach réimse den obair. Iarrtar sa Chód Rialachais ar eagraíochtaí comhaontú a thabhairt go bhfeidhmeofar i leith prionsabail phríomha ar mhaithe lena n-eagraíocht a reáchtáil ar bhealach níos éifeachtúla i réimsí mar ceannaireacht, trédhearcacht agus cuntasacht agus iad féin a iompar le hionracas. Tá tuilleadh faisnéise le fáil maidir leis an gCód ag[www.governancecode.ie](http://www.governancecode.ie)

**7. Nósanna Imeachta maidir le Ceadú**

D’fhéadfadh sé go dtógfadh an LCDC san áireamh, agus cinneadh á dhéanamh maidir leis an leithdháileadh deiridh den mhaoiniú do thionscadal, líon fachtóirí, lena n-áirítear, cothroime geografach agus inmhianaitheacht maoiniú a dhéanamh ar chineálacha éagsúla oibre agus míbhuntáiste gaolmhar an cheantair ina bhfuil an tsaoráid lonnaithe á bhreithniú (nó a mbeidh an tsaoráid ag freastal air)[[2]](#footnote-2).

Nuair a bheidh cinneadh déanta, gheobhaidh gach tionscadal atá ceadaithe, faoi réir ag foirmiúlacht dlí agus ceanglais eile a thabhairt chun críche, tairiscint ar chuidiú deontais i bprionsabal. Beidh sé sin faoi réir ag na coinníollacha ábhartha a chomhlíonadh agus faoi réir ag an iarratasóir glacadh go sásúil leis an tairiscint sin.

Coimeádtar an ceart ar chosaint maoiniú a bhí tairgthe do thionscadal eile a bhí ceadaithe a leithdháileadh arís mura bhfreastalaítear ar na ceanglais go léir laistigh de thréimhse réasúnach.

Tá an ceart ar chosaint ag an Roinn agus/nó ag an Údarás Áitiúil tabhairt faoi iniúchadh ar chaiteachas nó cigireacht a dhéanamh ó am go ham.

|  |
| --- |
| **Tabhair ar aird:**De ghnáth sáraíonn na héilimh ar chúnamh an maoiniú a bhíonn ar fáil agus tá sé riachtanach, dá bhrí sin, go mbeidh an próiseas meastóireachta dian. Is é atá mar chuspóir leis an bpróiseas seo a chinntiú go dtagann na tionscadail is fearr chun cinn, agus na fachtóirí go léir á dtógáil san áireamh agus go dtugtar tacaíocht dóibh. Is é beartas na Roinne a chinntiú go gcaitear le gach iarratas go cothrom agus go neamhchlaonta.D’fhéadfadh sé go mbeadh na tairiscintí ar mhaoiniú níos lú ná an tsuim a bhí á lorg ag an iarratasóir. Ba chóir d’iarratasóirí a bheith ar an eolas go bhféadfadh go leor eagraíochtaí a bheith ag déanamh iarratais ar an gClár. Dá bhrí sin, in imthosca den sórt sin, d’fhéadfadh sé nach n-éireodh leis na hiarratais go léir a chomhlíonann na coinníollacha nó d’fhéadfadh sé gur suim níos lú ná an tsuim a bhí á lorg a bheadh i gceist. Agus an LCDC i mbun meastóireachta ar na tograí atá faighte, d’fhéadfadh siad comhairle a lorg agus dul i gcomhairle le gníomhaireachtaí eile, agus d’fhéadfadh sé faisnéis a nochtadh leis na saineolaithe agus leis na gníomhaireachtaí seo maidir le tograí atá faoi bhreithniú.  |

**8. Ginearálta**

Tá sé i gceist leis an bhfaisnéis atá curtha ar fáil sa doiciméad seo, tuiscint a thabhairt do na hiarratasóirí ar an bpróiseas lena ndéantar measúnú ar iarratais ar mhaoiniú agus lena gceadaítear na hiarratais agus níl léirmhíniú dlíthiúil i gceist leis.

**An tAcht um Shaoráil Faisnéise 2014**

D’fhéadfaí, faoin Acht um Shaoráil Faisnéise 2014, mionsonraí atá sna hiarratais agus sna doiciméid tacaíochta, arna n-iarraidh, a scaoileadh le tríú páirtithe. Sa chás faisnéis a bheith i d’iarratas atá íogair nó rúnda, déan an fhaisnéis sin a aithint agus tabhair míniú maidir leis an gcúis nár chóir an fhaisnéis sin a nochtadh. Má fhaightear iarratas faoin reachtaíocht ar fhaisnéis atá íogair a scaoileadh, rachfar i gcomhairle leat roimh chinneadh a dhéanamh cíbe a scaoilfear an fhaisnéis sin nó nach scaoilfear. Mura ndéantar faisnéis áirithe a aithint mar fhaisnéis atá íogair áfach, d’fhéadfaí an fhaisnéis sin a scaoileadh gan dul i gcomhairle leat.

**Cuairteanna Suímh**

D’fhéadfadh sé go dtabharfadh an Roinn, an tÚdarás Áitiúil nó an LCDC faoi chuairteanna láithreán ar mhaithe le comhlíonadh théarmaí agus coinníollacha an Chláir a fhíorú gan aon fhógra a thabhairt roimh ré.

**D’fhéadfadh sé go n-éileofaí faisnéis bhreise**

Tá an ceart ar chosaint ag an LCDC tuilleadh faisnéise a éileamh uait más gá ar mhaithe le measúnú a dhéanamh ar d’iarratas.

**Úsáid faisnéise**

Bainfear úsáid as an bhfaisnéis atá curtha ar fáil ar an bhfoirm chun críocha an phróisis deontais a mheas agus a riar, agus chun aon chuairteanna suímh a éascú. Agus an LCDC i mbun meastóireachta ar na tograí atá faighte, d’fhéadfadh siad comhairle a lorg agus dul i gcomhairle le gníomhaireachtaí eile, agus d’fhéadfadh sé faisnéis a nochtadh leis na saineolaithe agus leis na gníomhaireachtaí seo maidir le tograí atá faoi bhreithniú.

**Eile**

* Tá sé i gceist faoin gclár 30% den mhaoiniú a leithdháiltear ar gach ceantar Údaráis Áitiúil a chur ar leataobh do dheontais de €1,000 nó níos lú.
* Tabharfaidh grúpaí iarratasóra féin-deimhniú nach bhfuil maoiniú acu chun tabhairt faoin obair gan cuidiú deontais, nó tabharfaidh siad faoi thionscadal atá níos mó anois ná mar a bhí siad in acmhainn tabhairt faoi roimhe seo gan an deontas.
* Éileofar ar iarratasóirí, más do ghné amháin den tionscadal an t-iarratas ar mhaoiniú, fianaise doiciméadach a chur ar fáil maidir le hiarmhéid an mhaoinithe don ghné áirithe sin den tionscadal.
* Níl aon teorainn ar líon na n-iarratas ar thionscadail dhifriúla is féidir le heagraíocht a dhéanamh. Ba chóir go mbeadh iarratasóirí ar an eolas, áfach, go nglacfaidh an ÚÁ le cur chuige cothromais ar mhaithe le dáileadh cothrom an mhaoinithe a chinntiú.
* Tá an Státchiste ag déanamh maoiniú 100% ar an gclár. Is féidir le hiarratasóirí maoiniú eile/maoiniú meaitseáilte a ghiaráil do thionscadail (m.sh le LEADER, na Bailte Slachtmhara, maoiniú i ndáil le Feabhas a chur ar Bhailte agus ar Shráidbhailte, srl.) cé nach ceanglas atá anseo faoin gclár nua seo.
* Tá sé mar fhreagracht ar na riarthóirí/an comhlacht atá freagrach as aon scéim nó clár maoinithe eile a chinntiú nach dtagann an Clár seo ar chómhaoiniú a dhéanamh ar thionscadal salach ar rialacha na scéime/an chláir eile sin.
* Ní íocfar CBL ach amháin sa chás go bhfuil CBL san áireamh i suim an iarratais. Ní ghlacfar le haon éilimh eile d’íocaíochtaí nó aisíocaíochta CBL.

**9. Le hIarratas a Dhéanamh**

**Foirm Iarratais**

Tá an fhoirm iarratais mionsonraithe agus leagtha amach lena chinntiú go bhfuil an fhaisnéis is gá ar fáil ann le meastóireacht a dhéanamh ar gach togra go cruinn agus go cothrom**.** Cinntigh, le do thoil, go gcomhlánaíonn tú foirm iarratais ina iomláine agus go seoltar aon doiciméid a thacaíonn le d’iarratas isteach in éineacht leis an iarratas.

Ní bhreithneofar a bheith incháilithe ach na tionscadail a fhreastalaíonn ar na critéir atá leagtha amach thuas.

**TABHAIR AR AIRD NACH MBREITHNEOFAR IARRATAIS NACH BHFUIL COMHLÁNAITHE GO HIOMLÁN NÁ IARRATAIS ATÁ DEIREANACH.**

Caithfear ar bhealach tromchúiseach le faisnéis atá bréagach nó míthreorach a chur ar aghaidh ag céim ar bith den phróiseas iarratais. D’fhéadfadh sé go mbeadh eagraíocht ar bith nach gcomhlíonann téarmaí agus coinníollacha an chláir faoi réir ag cigireacht, go bhféadfaí a ndeontas a tharraingt siar, go n-éileofaí orthu cuid den deontas nó an deontas go léir a íoc ar ais agus/nó cosc a bheith orthu iarratais a dhéanamh ar feadh tréimhse ama. Cuirfear aon sáruithe tromchúiseacha ar théarmaí agus ar choinníollacha an Chláir in iúl don Gharda Síochána.

**Ba chóir iarratais a sheoladh ar aghaidh chuig:**

**Forbairt Phobail**

**Comhairle Contae Dhún na nGall**

**Oileán an Stáisiúin**

**Leifear**

**F83 X7PK**

**Co. Dhún na nGall**

**Má bhíonn aon cheisteanna eile agat, seol ríomhphost chuig: lcdc@donegalcoco.ie**

**Is féidir iarratais a chur isteach trí ríomhphost, agus cóip chrua shínithe sa phost ina dhiaidh sin, agus ní mór iad a bheith faighte faoin dáta deiridh, is é sin 3pm Dé hAoine, 19 Feabhra 2021**

1. Tá sé seo ag teacht leis an ngníomh atá sannta ar an Roinn faoin Teacht Aniar agus Téarnamh 2020 – 2021: Plean Chun Maireachtáil le COVID-19. [↑](#footnote-ref-1)
2. D’fhéadfadh sé go n-áireodh sé sin crostagairt a dhéanamh ar shuíomh na saoráide (nó an ceantar ar a bhfreastalaíonn an tsaoráid) le hinnéacs díobhála Pobal Hasse atá le fáil ag www.pobal.ie. [↑](#footnote-ref-2)